बाराद्राय फेग्रा मुवा बेसाद बाहायनानै समाजनि मुगैथाव जाथायाव लोब्बा थानाय, मावनो हायै जाथायफोरखौ मावफुंनाय इनाय अयथासार खालामनाय मुगैथाव हाबा-हुखाफोराव लोब्बा थानाय नुनो मोन्दों। गोबाङानो फेग्रा मुवाजों नाख्रेब जाना जिउ खोमानांनायबो नुनो मोन्दों। लाइमोनफोरा सिरि-सिरियै फेग्रा मुवा सोबनाय आरो द्रागस बाहायनायफोरा नोगोर- सोहोरजों लोगोसे आथिखालाव गामि ओन्सोलफोरावबो बांबोगासिनो थानाय नुनो मोन्दों। जायनि थाखाय समाजखान्थि, सोलोंथाय, हारिमु आरो समाजारी बिथिंफोराव दावगा खांनायखौ खम नुनो मोन्दों। फरायसाफोरा गोजौ फारसे सोलोंथाइ लानायाव जेंनाजों मोगा-मोगि जानांदों। सान, खालार, बोथोर गैयालासे थावनि दावबायनानै रंजानायजों जौ लोंनाय, फेग्रा मुवा सोबनाय आरो बाहायनाया आथिखालाव सुबुं समाजाव गुबुंले महर लादों। गोबाङानो गावखौ सामलायनो हायैआव जिउ फोजोबस्रांना लानाय जाथायफोरबो खाइसे- खाइसे ओनसोलफोराव सोमजिनाय नुनो मोन्दों।